**Datum:** Rijeka,14. srpnja 2023.

**Kolegij:** Hitna medicina - sestrinski pristup

**Voditelj:** Doc.dr.sc. Adriano Friganović; Kata Ivanišević mag.med.techn.

**e-mail voditelja:** kata.ivanisevic@uniri.hr

**Katedra:** Katedra za sestrinstvo

**Studij:**  Prijediplomski sveučilišni studiji - Sestrinstvo izvanredni

**Godina studija:** 2

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Kolegij Hitna medicina – sestrinski pristup je obvezni kolegij na drugoj godini Stručnog studija sestrinstva i sastoji se od 15 sati predavanja i 15 sati vježbi ukupno 30 sati ( 2 ECTS). Kolegij se izvodi u prostorijama Zdravstvenog fakulteta (predavanja) i u Kabinetu vještina - Kampus (vježbe). Cilj kolegija je usvajanje osnovnih znanja i vještina iz područja Hitne medicine. Cilj je upoznati studente s različitim hitnim stanjima kod bolesnika te pružanje zdravstvene skrbi hitnom bolesniku.  Nastava se izvodi u obliku predavanja, i vježbi. Predviđeno vrijeme trajanja nastave je ukupno 30 sati. Tijekom vježbi nastavnik pokazuje te nadzire aktivno sudjelovanje studenta u izvođenju vježbi. Mentori sa studentima raspravljaju o specifičnostima pojedine vježbe. Izvršavanjem svih nastavnih aktivnosti, vježbi te položenom završnom ispitu student stječe 2 ECTS bodova.  Obveze studenta spram kolegija odnose se na redovito pohađanje nastave koje je određeno prema Pravilniku o studiranju. Studenti su obvezni redovito pohađati i aktivno sudjelovati u svim oblicima izvođenja nastave. |

**Popis obvezne ispitne literature:**

|  |
| --- |
| 1. Bošan-Kilibarda I, Majhen-Ujević R, i sur. Smjernice za rad izvanbolničke hitne medicinske službe. 1. izd. Zagreb: Ministarstvo zdravlja RH i Hrvatski zavod za hitnu medicinu; 2012.  2. Ivanišević K, Miklić Vitez L, i sur. Objedinjeni hitni bolnički prijam, priručnik za medicinske sestre i tehničare. 1.izd. Zagreb: Ministarstvo regionalnog razvoja i fondova Europske unije i Hrvatski zavod za hitnu medicinu; 2018.  3. Predavanja |

**Popis dopunske literature:**

|  |
| --- |
| 1. Slavetić G, Važanić D. Trijaža u odjelu hitne medicine. 1. izd. Zagreb: Ministarstvo zdravlja RH i Hrvatski zavod za hitnu medicinu; 2012.  2. Gvožđak M, Tomljanović B. Temeljni hitni medicinski postupci. 1. izd. Zagreb: Hrvatska komora medicinskih sestara i Hrvatski zavod za hitnu medicinu; 2011.  3. Bošan-Kilibarda I, Florini D, Grba-Bujević M, i sur. Hrvatski indeks prijema hitnog poziva za medicinsku prijavno-dojavnu jedinicu. 1. izd. Zagreb: Ministarstvo zdravstva i socijalne skrbi i Hrvatski zavod za hitnu medicinu; 2011.  4. Fink A. Medicinsko prijavno-dojavna jedinica. 1. izd. Zagreb: Hrvatski zavod za hitnu medicinu; 2011.  5. Slavetić G, Važanić D. Odabrana poglavlja iz hitne medicine. 1. izd. Koprivnica: Opća bolnica „Dr. T. Bardek“; 2013.  6. Hitni medicinski postupci na odjelu hitne medicine. DVD. Zagreb: Hrvatski zavod za hitnu medicinu; 2012. |

**Nastavni plan:**

**Popis predavanja (s naslovima i pojašnjenjem):**

|  |
| --- |
| P1 **Trijaža u Objedinjenom hitnom bolničkom prijemu:**  Objasniti proces trijaže u bolnici koristeći Australo - azijsku ljestvicu trijaže.  P2. **Medicinsko prijavno - dojavna jedinica Ishod učenja**:  Objasniti osnovna pravila i rad prijavno – dojavne jedinice koristeći Hrvatski indeks prijema poziva u MPDJ.  P3. **ABCD pristup bolesniku:**  Objasniti i opisati ABCDE strukturirani pristup bolesniku.  P4. **Oslobađanje i održavanje prohodnosti dišnog puta**:  Prepoznati i objasniti postupke za oslobađanje i održavanje prohodnosti dišnog puta, zabacivanje glave unatrag, primjena trostrukog hvata, postavljanje nazofaringealnog tubusa, postavljanje orofaringealnog tubusa, čišćenje dišnog puta.  P5. **Temeljni postupci oživljavanja Ishodi učenja:**  Objasniti i opisati osnovne postupke oživljavanja  P6. **Napredni postupci održavanja života odraslih:**  Objasniti i opisati algoritam za standardizirano održavanje života svih odraslih bolesnika u srčanom arestu. Prepoznati reverzibilne uzroke srčanog zastoja. Prepoznati i objasniti letalne srčane ritmove.  P7. **Defibrilator i sigurna defibrilacija:**  Opisati postupak defibrilacije te razumjeti važnost sigurne defibrilacije.  P8. **Trijaža u velikim nesrećama:**  Objasniti principe trijaže na mjestu velike nesreće.  P9. **Početna procjena i brzi trauma pregled ozlijeđene osobe**:  Razumjeti važnost upotrebe zaštitne i medicinske opreme, te siguran pristup ozlijeđenoj osobi. P10. **Osnovno održavanje života djece**:  Objasniti i opisati pristup, prepoznavanje i postupke za osnovno održavanje života djece.  P11. **Imobilizacija:**  Objasniti principe imobilizacije, te objasniti razliku imobilizacijskih sredstava.  P12. **Zbrinjavanje ozljeda i zaustavljanje krvarenja Ishodi učenja:**  Objasniti postupke zaustavljanja krvarenja, te zbrinjavanje ozljeda glave, kralježnice, prsnog koša, trbuha, zdjelice i ekstremiteta.  P13. **Osnovno održavanje života odraslih uz upotrebu automatskog vanjskog defibrilatora (AVD)**:  Objasniti pristup i prepoznavanje zastoja životnih funkcija te objasniti postupke za osnovno održavanje života uz upotrebu automatskog vanjskog defibrilatora. |

# Popis seminara s pojašnjenjem:

|  |
| --- |
| Nije predviđeno |

# Popis vježbi s pojašnjenjem:

|  |
| --- |
| Vježbe iz kolegija Hitna medicina – sestrinski postupci odvijaju se u Kabinetu vještina – Kampus. Prije pristupa vježbama studenti su dužni usvojiti teorijsko znanje koje će izvoditi praktično. Studenti će praktično izvoditi na lutkama i računalnim simulatorima usvojeno znanje iz osnovnog i uznapredovalog održavanja života, početnu procjenu ozljeđene osobe, održavanje dišnog puta, primjena ventilacije, brzi trauma pregled, imobilizacija na dugoj dasci, skidanje motorističke kacige, primjena AVD. |

**Obveze studenata:**

|  |
| --- |
| Obveze studenta spram kolegija odnose se na redovito pohađanje nastave koje je određeno prema Pravilniku o studiranju. Studenti su obvezni redovito pohađati i aktivno sudjelovati u svim oblicima nastave. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |
| --- |
| ***ECTS bodovni sustav ocjenjivanja:***  Ocjenjivanje studenata provodi se prema važećem **Pravilniku o studijima Sveucilišta u Rijeci**, odnosno Odluci o izmjenama i dopunama **Pravilniku o studijima Sveucilišta u Rijeci** te Odluci Fakultetskog vijeća Fakulteta zdravstvenih studija usvojenoj na sjednici održanoj 14. lipnja 2018.  Nazočnost na predavanjima i seminarima je obvezna, a student može izostati s **30% nastave isključivo** **zbog zdravstvenih razloga** što opravdava liječničkom ispričnicom.  Ukoliko student opravdano ili neopravdano izostane s **više od 30% nastave** ne može nastaviti praćenje kolegija te gubi mogućnost izlaska na završni ispit.  Student je obvezan pohađati vježbe redovito prema izrađenom rasporedu i biti aktivno uključen u njihovo izvođenje. Izmjene u rasporedu ili zamjene vježbovnih skupina nisu dozvoljene bez suglasnosti **voditelja predmeta**. Izostanak s vježbi dozvoljen je **isključivo** **zbog zdravstvenih razloga** što se opravdava liječničkom ispričnicom, a nadoknada vježbi je obvezna bez obzira da li se radi o opravdanom ili neopravdanom izostanku i broju sati izostanka. Nadoknada je moguća isključivo uz prethodni dogovor s voditeljem predmeta. U **koliko vježbe nisu odrađene 100% planirane satnice** student će biti ocijenjen ocjenom nedovoljan (1) i gubi mogućnost izlaska na završni ispit do odrade vježbi u cijelosti.  Rad studenata vrednovat će se na završnom ispitu na kojem studen može ostvariti 100 ocjenskih bodova. Ispitni prag na završnom ispitu ne može biti manji od 60 % uspješno riješenih ispitnih pitanja.  Ocjenjivanje studenata vrši se primjenom ECTS (A-F) i brojčanog sustava (1-5). Ocjenjivanje u ECTS sustavu izvodi se **apsolutnom raspodjelom**, te prema **stručnim kriterijima ocjenjivanja**.  **Konačna ocjena** je postotak usvojenog znanja, vještina i kompetencija kroz nastavu i završni ispit odnosno donosi se na temelju zbroja svih ocjenskih bodova ECTS sustava prema kriteriju:  A = 90 - 100% ocjenskih bodova  B = 75 - 89,9%  C = 60 - 74,9%  D = 50 - 59,9%  F = 0 - 49,9%  Ocjene u ECTS sustavu prevode se u brojčani sustav na sljedeći način:  A = izvrstan (5)  B = vrlo dobar (4)  C = dobar (3)  D = dovoljan (2)  F = nedovoljan (1) |

**Mogućnost izvođenja nastave na stranom jeziku:**

|  |
| --- |
| Nije predviđeno |

**Ostale napomene (vezane uz kolegij) važne za studente:**

|  |
| --- |
| Eventualnu veću spriječenost od dogovorenog javiti na kontakt e- mail voditelja kolegija te u dogovoru s voditeljem nadoknaditi izostanak (kroz seminarski rad ukoliko se ne radi o velikom izostanku). Na nastavi se ne tolerira (ulasci/izlasci, mobitel i sl.), ometanje nastave na bilo koji način.  Za evidenciju prisutnosti studenata na predavanjima/vježbama koristiti će se potpisne liste. |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari  (vrijeme i mjesto)** | **Vježbe  (vrijeme i mjesto)** | **Nastavnik** |
| 13.05.2024. | Z6 (8-14,00) |  |  | Kata Ivanišević, mag.med.techn. |
| 14.05.2023. |  |  | **Kampus (8-14,00)**  **Grupa (1-5)** | Kata Ivanišević, Marin Vlašić, Milan Lazarević, Emilija Lazarević, Anela Ljubičić |
| 15.05.2023. | Z6 (08-14,00) |  |  | Marin Vlašić, mag.med.teh. |
| 16.05.2023. |  |  | **Kampus (8-15,00)**  **Grupa (1-5)** | Kata Ivanišević, Marin Vlašić, Milan Lazarević, Emilija Lazarević, Anela Ljubičić |
| 17.05.2023. | Z6 (08-12,00) |  |  | Kata Ivanišević, mag.med.techn. |

**Popis predavanja i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P1 | Trijaža u Objedinjenom hitnom bolničkom prijemu | 1 | Z6 |
| P2 | Medicinsko prijavno - dojavna jedinica | 1 | Z6 |
| P3 | ABCD pristup bolesniku | 1 | Z6 |
| P4 | Oslobađanje i održavanje prohodnosti dišnog puta | 2 | Z6 |
| P5 | Temeljni postupci oživljavanja | 1 | Z6 |
| P6 | Napredni postupci održavanja života odraslih | 1 | Z6 |
| P7 | Defibrilator i sigurna defibrilacija | 1 | Z6 |
| P8 | Trijaža u velikim nesrećama | 1 | Z6 |
| P9 | Početna procjena i brzi trauma pregled ozlijeđene osobe | 2 | Z6 |
| P10 | Osnovno održavanje života djece | 1 | Z6 |
| P11 | Imobilizacija | 1 | Z6 |
| P12 | Zbrinjavanje ozljeda i zaustavljanje krvarenja | 1 | Z6 |
| P13 | Osnovno održavanje života odraslih uz upotrebu automatskog vanjskog defibrilatora (AVD) | 1 | Z6 |
|  | **Ukupan broj sati predavanja** | **15** |  |

|  |  |  |  |
| --- | --- | --- | --- |
| **V** | **VJEŽBE (tema vježbe)** | **Broj sati nastave** | **Mjesto održavanja** |
| V1 | BLS + AVD | 2 | **KAMPUS** |
| V2 | Procjena ozlijeđene osobe | 2 | **KAMPUS** |
| V3 | Brzi trauma pregled | 2 | **KAMPUS** |
| V4 | Imobilizacija | 1 | **KAMPUS** |
| V5 | ALS | 2 | **KAMPUS** |
| V6 | Održavanje dišnih puteva bez pomagala i s jednostavnim pomagalima | 2 | **KAMPUS** |
| V7 | Skidanje motorističke kacige | 1 | **KAMPUS** |
| V8 | ABCDE | 1 | **KAMPUS** |
| V9 | Defibrillator i sigurna defibrilacija | 2 | **KAMPUS** |
|  | **Ukupan broj sati vježbi** | **15** |  |

|  |  |
| --- | --- |
|  | **ISPITNI TERMINI (završni ispit)** |
| 1. | 05.06.2024. |
| 2. | 10.07.2024. |
| 3. | 29.07.2024. |
| 4. | 11.09.2024. |